**Astudiaeth Achos – BG**

Bachgen 8-mlwydd oed ydy X sy’n byw ym Mlaenau Gwent.

Mae X yn byw gyda’i Fam, ei Dad, a brawd/chwaer hŷn ac iau; mae ganddo gyswllt rheolaidd gyda brawd/chwaer arall sy’n byw gyda’u partner yn yr ardal.

Cyn y cafodd yr atgyfeiriad REACH ei wneud, doedd X ddim yn wybyddus i’r Gwasanaeth Troseddau Ieuenctid. Codwyd pryderon mewn perthynas ag ymddygiad ymosodol/treisgar, ymddygiad rheolaethol/gorfodaethol a’r defnydd o iaith ymosodol a rhywioledig tuag at eraill. Fe fyddai X hefyd yn disgrifio meddyliau tywyll ac yn dangos teimladau trist ac yn meddwl nad oes unrhyw beth yn ei wneud yn hapus, mae’n siarad am farwolaeth a chael ei ladd.

Gwnaed yr atgyfeiriad gan y Gweithiwr Cymdeithasol wedi i bryderon gael eu codi mewn perthynas â’r ymddygiadau a grybwyllwyd eisoes.Mae X yn wybyddus i’r Heddlu fel canlyniad i ddigwyddiadau gartrefpan fu X yn dreisgar tuag at ei Dad ac roedd gofyn galw’r Heddlu.

Cwblhawyd apwyntiad asesiad cychwynnol gydag X yng nghwmni ei rieni, a chytunwyd bryd hynny y byddai o fudd iddo dderbyn cefnogaeth mewn perthynas â’r pynciau canlynol:

* Rheoli emosiynau’n effeithiol.
* Caffael gwell dealltwriaeth o ganlyniadau ei weithredoedd.
* Bod â gwell dealltwriaeth o gydberthnasau cadarnhaol
* Cadw’n ddiogel yn y gymuned.

Bu X yn ymgysylltu’n gadarnhaol o ddechrau’r ymyriad, gan gydnabod ei fod angen gwella ymddygiadau neu risgio cael ei hun ynghlwm â digwyddiadau o Ymddygiad Gwrthgymdeithasol (YG) pellach a all effeithio ar unrhyw nodau ac uchelgeisiau yn ei ddyfodol.

Yn ystod yr ychydig sesiynau cychwynnol gydag X, datblygwyd cydberthynas bositif, a fu’n gyfrwng perthynas waith agored a gonest ac anogwyd hyn trwy fynd i’r afael â’r pynciau a thrwy chwarae.

Yn nhermau’r gwaith a gwblhawyd mewn perthynas ag emosiynau, fe fuon ni’n trafod y pwysigrwydd o allu rheoli emosiynau pan fo yng nghwmni ei gyfoedion, rhywbeth yr oedd yn medru gwneud yn yr ysgol gyda chymorth y staff. Fodd bynnag, roedd ymddygiadau gartref yn aros yn bryder gan ei fod yn ymddangos fod X yn arddangos problemau ymlyniad gyda’i Dad ac yn genfigennus fod ei Dad yn treulio amser gyda’i frawd/chwaer. Cafodd hyn ei gadarnhau trwy ddefnyddio’r ymarferiad ‘*Anger Iceberg*’, yn adnabod sbardunau a gwaith o’r llawlyfr ‘*Will Power*’ a all helpu X i reoli emosiynau a delio â sefyllfaoedd a all sbarduno dicter.

I wella dealltwriaeth X o ganlyniadau ei weithredoedd a sut y gallai hynny effeithio arno’i hun ac eraill, bu ET yn ywmneud â gwaith a oedd yn cynnwys y defnydd o ffilmiau byrion o YouTube, yn tynnu sylw at wahanol fathau o YG, yr ymarferiad ‘effaith donnog’ a thrafodaethau i ennill gwell dealltwriaeth o’r gyfraith ac effaith mae ei weithredoedd yn cael ar eraill.

Bu X yn gweithio ar hyrwyddo cydberthnasau positif a chadarnhau gwaith a gyflawnir gan staff yn yr ysgol. Roedd hyn yn cynnwys gwaith o lawlyfr ‘*Will Power*’ yn hyrwyddo cydberthnasau positif a disgwyliadau eraill ohono fe’i hun.

O ran cadw’n ddiogel yn y gymuned, bu X yn gweithio gyda’i Athro Dosbarth yn yr ysgol a chnhwysywd rhannu o hyn yn y gwaith YG a chydberthnasau positif.

Yn ystod yr asesiad cychwynnol, nodwyd fod X yn arddangos problemau ymlyniad, fel y soniwyd eisoes. Gll hyn fod wedi gwaethygu yn ystod y cyfnodau hynny pan fu ei dad yn ei chael hi’n anodd gyda’i iechyd meddwl, pan fyddai’n pellhau ei hun oddi wrth X. Fel rhan o’r cymorth a ddarparwyd yn ystod yr ymyriad, cafodd y tad gefnogaeth MIND a chafwyd hefyd gefnogaeth rhianta ac NVR gan Teuluoedd yn Gyntaf, yn ogystal ag ymwneud y Gwasanaethau Plant gydag X yn hygyrchu gwaith mewn perthynas â chefnogaeth cymdeithasol ac emosiynol.

Cynhaliwyd ymgynghoriad SALT o fewn YOS, a’r teimlad oedd bod Iechyd Meddwl ac ymlyniad yn flaenoriathau, a bod gan yr ysgol yr anoddau angenrheidiol ar gael fel na fyddai angen i SALT ymwneud ymhellach.

Oherwydd y pryderon a godywd mewn perthynas â meddyliau tywyll, cwblhawyd ymgynghoriad CAMHS, ynghyd â Thrafodaeth Achos ar sail Gwybodaeth Seicolegol, a argymhellodd y canlynol:

1. Gweithio gydag X fel ei fod yn datblygu ymddiriedaeth mewn cydberthnasau
2. Sicrhau ffiniau a strwythurau clir i X
3. Annog amser 1:1 gydag oedolion
4. Canolbwyntio a gweithio ar anghenion emosiynol a chymdeithasol X
5. Parhau i weithio trwy Gynllun Cymorth REACH i X
6. Annog X i fynegi ei deimladaua’i emosiynau heb defnyddio iaith cynhyrfiol megis ei fod am ladd ei hun.Yn lle hynny, defnyddi iaith tebyg i fedra i weld eich bod yn ypset/trist/blin am ….”
7. Annog a hyfforddi’r rhieni i ddefnyddio’r strategaethau a ddysgwyd iddyn nhw ar y cwrs NVR a chyrsiau rhianta eraill y buon nhw’n eu mynychu.
8. Annog a chefnogi’r rhieni i gysylltu â’r heddlu os ydy X yn parhau i fod yn ymosodol yn gorfforol tuag at dad X

Wrth i’r ymyriad ddirwyn i ben, roedd hi’n amlwg fod X yn meddwl mwy am y modd y gall ei weithredoedd nid yn unig effeithio arno fe’i hun ond ar bobl eraill megis teulu, ffrindiau ac aelodau eraill o’r gymuned. Roedd X yn medru myfyrio a gwneud cymariaethau o’r modd y gall ei deulu ei hun fod yn ddioddefwyr a’r effaith y gall hynny ei gael arnyn nhw. Roedd X yn arddangos edifeirwch am ei weithredoedd ac empathi tuag at y person arall ynghlwm.

Strategaeth ymadael X oedd iddo barhau i hygyrchu cymorth trwy Grŵp ACES, Gwasanaethau Plant ac i barhau i fynychu addysg brif ffrwd. Prin oedd diddordeb X yn nhermau ymuno â chlwb chwaraeon, ond nod i X oedd mynychu clwb ieuenctid, ac roedd Gwasanaethau Plant yn chwilio i mewn i hynny er meyn gwella sgiliau cymdeithasol X.